Príloha č. 8 výzvy

**štandardná stupnica jednotkových nákladov - vzdelávanie pedagogických a odborných zamestnancov - výdavky na 1 hodinu účasti na kontinuálnom vzdelávaní pedagogického a odborného zamestnanca**

Cieľom je zavedenie jednotkových nákladov na vzdelávanie pedagogických zamestnancov (PZ) a odborných zamestnancov (OZ). Jedná sa o akreditované kontinuálne vzdelávanie (ďalej len „KV“) ako aj o neakreditované vzdelávanie. Ide o vzdelávanie poskytované prijímateľom (t.j. jeho zamestnancami – internými a/alebo externými). Jednotková cena sa nevzťahuje na vzdelávanie poskytovaného externými spoločnosťami (t.j. vzdelávanie zabezpečované/realizované prostredníctvom verejného obstarávania).

Ide o pedagogických zamestnancov definovaných v §3 zákona č. 317/2009 o pedagogických zamestnancoch a o odborných zamestnancoch. Ide o odborných zamestnancov definovaných v §4 zákona č. 317/2009 o pedagogických zamestnancoch a o odborných zamestnancoch.

**Štandardná stupnica jednotkových nákladov je:**

* **pre skupinu s 20 účastníkmi: 10,10 EUR na hodinu účastníka vzdelávania**
* **pre skupinu s 12 účastníkmi (IKT a jazykové vzdelávanie): 10,65 EUR na hodinu účastníka vzdelávania.**

Štandardná stupnica jednotkových nákladov je tvorená mzdou lektora, náhradou mzdy pedagogického alebo odborného zamestnanca a 15 % paušálnou sadzbou na nepriame výdavky z priamych personálnych výdavkov - v zmysle čl. 68 ods. 1b nariadenia č. 1303/2013.

**Akreditované vzdelávanie:**

Podľa zákona č. 317/2009 Z.z o pedagogických a odborných zamestnancov § 35 - kontinuálne vzdelávanie ako súčasť celoživotného vzdelávania je sústavný proces nadobúdania vedomostí, zručností a spôsobilostí s cieľom udržiavania, obnovovania, zdokonaľovania, rozširovania a dopĺňania profesijných kompetencií pedagogického zamestnanca a odborného zamestnanca potrebných na výkon pedagogickej činnosti a na výkon odbornej činnosti. <http://www.minedu.sk/data/att/8686.pdf>

Druhy kontinuálneho vzdelávania sú adaptačné vzdelávanie (§36), aktualizačné vzdelávanie (§39), inovačné vzdelávanie (§40), špecializačné vzdelávanie (§37), funkčné vzdelávanie (§38).

Predmetom/obsahom je akékoľvek vzdelávanie vedúce k rozšíreniu a/alebo zvýšeniu kvalifikácie a/alebo profesijných kompetencií a zručností PZ a OZ, a/alebo vedúce k ich osobnostnému rastu..

Vzdelávanie je realizované prezenčnou formou.

Osoba môže absolvovať to isté vzdelávanie iba raz. Jednotková cena (ďalej aj „JC“) bude preplatenaiba v prípade, ak sa PZ/OZ zúčastní min. 80% prezenčného vzdelávania .

Dĺžka jednotlivých typov akreditovaného vzdelávania je stanovená v zákone č. 317/2009 Z.z a vo vyhláške MŠ SR č. 445/2009 o kontinuálnom vzdelávaní, kreditoch a atestáciách pedagogických zamestnancov a odborných zamestnancov <https://www.slov-lex.sk/pravne-predpisy/SK/ZZ/2009/445/20091115> .

Dĺžka programov KV podľa jednotlivých druhov je daná vyhláškou MŠVVaŠ SR č. 445/2009 v § 6 až § 11.

- §6 - Aktualizačné vzdelávanie sa uskutočňuje v rozsahu 20 až 60 vyučovacích hodín a trvá najviac desať mesiacov.

- § 6 - Prípravné atestačné vzdelávanie sa uskutočňuje v rozsahu 60 vyučovacích hodín, z toho prezenčnou formou najmenej:

a) 36 vyučovacích hodín, ak ide o prípravu na vykonanie prvej atestácie,

b) 24 vyučovacích hodín, ak ide o prípravu na vykonanie druhej atestácie.

- § 7 - Inovačné vzdelávanie sa uskutočňuje v rozsahu 60 až 110 vyučovacích hodín, trvá najviac 12 mesiacov.

- § 8 - Špecializačné vzdelávanie sa uskutočňuje v rozsahu 100 až 160 vyučovacích hodín a trvá najviac 18 mesiacov; špecializačné vzdelávanie odborných zamestnancov sa uskutočňuje v rozsahu 100 až 400 hodín a trvá od 18 do 48mesiacov v závislosti od konkrétneho druhu.

§ 9 - Funkčné vzdelávanie sa uskutočňuje v rozsahu 160 až 200 vyučovacích hodín a trvá najviac 24 mesiacov. Funkčné vzdelávanie sa vykonáva kombinovanou formou, z toho prezenčná forma tvorí najmenej 100 vyučovacích hodín.

* § 10 - Kvalifikačné vzdelávanie sa vykonáva prezenčnou formou v rozsahu najmenej 200 vyučovacích hodín a trvá najviac 36 mesiacov;
* Dokladom o ukončení vzdelávania je osvedčenie o ukončení kontinuálneho vzdelávania (v zmysle § 35 ods. 7)

**Neakreditované vzdelávanie**

Predmetom/obsahom je akékoľvek vzdelávanie vedúce k rozšíreniu/rozvoju kvalifikácie a/alebo profesijných kompetencií a zručností PZ a OZ, a/alebo vedúce k ich osobnostnému rastu. Výstupom vzdelávania je certifikát o absolvovaní vzdelávania.

Vzdelávanie je realizované prezenčnou formou.

Osoba môže absolvovať to isté vzdelávanie iba raz. JC bude preplatená iba v prípade, ak sa PZ/OZ zúčastní min. 80% prezenčného vzdelávania.

V prípade neakreditovaného vzdelávania sa počet prípustných hodín na trvanie vzdelávania v priebehu roka stanovuje na min. 10 hodín a na max. 55 hodín, čo predstavuje polovicu trvania najkratšieho a najdlhšieho programu kontinuálneho vzdelávania, ktorých dĺžka je najviac 12 mesiacov. Uvedené zohľadňuje skutočnosť, že neakreditované vzdelávanie má flexibilne a promptne reagovať predovšetkým na urgentné vzdelávacie potreby PZ a OZ.

SO vo všeobecnosti považuje pre účel posúdenia hospodárnosti a efektívnosti výdavkov za optimálny počet rozdelenia osôb na základe historických skúseností v jednej vzdelávacej skupine 20 osôb.

Výnimku z toho pravidla tvoria vzdelávania zamerané na IKT a cudzie jazyky, kde je štandardnou veľkosťou, vzhľadom na charakter a obsah vzdelávania, vzdelávacia skupina s počtom 12 osôb. Vzdelávanie na IKT a cudzie jazyky si vyžaduje individuálny prístup k účastníkom vzdelávania.

Prijímateľ je povinný predložiť na MŠVVaŠ SR ako SO min. 7 dní pred začatím vzdelávania informáciu o konaní vzdelávania (miesto, čas konania vzdelávania, názov vzdelávania).

**Jednotková cena nepokrýva všetky výdavky spojené s operáciou[[1]](#footnote-1). Bude kombinovaná s ďalšími výdavkami – reálnymi výdavkami zahŕňajúcimi ubytovanie a nájom priestorov.**

**Overovanie výdavkov – jednotkovej ceny (JC) bude prebiehať v 2 etapách:**

* v rámci kontroly žiadosti o platbu
* počas kontroly na mieste.

Overovanie výdavkov – JC bude vykonávané MŠVVaŠ SR ako SO OPĽZ.

1. **Overovanie v rámci kontroly žiadosti o platbu**

Finančné prostriedky budú uhradené prijímateľovi po ukončení vzdelávania (akreditovaného, neakreditovaného), t.j. až po absolvovaní vzdelávania frekventantom. Finančné prostriedky sú uhrádzané prijímateľovi na základe predloženia potvrdenia o absolvovaní vzdelávania (napr. certifikát, osvedčenie). Na doklade musí byť potvrdené, akým spôsobom bol kurz bol ukončený (pri akreditovanom kontinuálnom vzdelávaní v súlade s platnou legislatívou (vyhláška MŠ SR č. 445/2009 o kontinuálnom vzdelávaní, kreditoch a atestáciách pedagogických zamestnancov a odborných zamestnancov <https://www.slov-lex.sk/pravne-predpisy/SK/ZZ/2009/445/20091115>) a v prípade neakreditovaného vzdelávania predložením certifikátu o absolvovaní vzdelávania

JC bude preplatená iba v prípade, ak sa PZ/OZ zúčastní min. 80% prezenčného vzdelávania.

Podmienky preplatenia JC – doklady potrebne pre preplatenie jednotkovej ceny po absolvovaní vzdelávania:

* dokladom o absolvovaní vzdelávania - osvedčenie o ukončení kontinuálneho vzdelávania v prípade akreditovaného vzdelávania;
* dokladom o absolvovaní vzdelávania - certifikát o absolvovaní vzdelávania v prípade neakreditovaného vzdelávania;
* zoznam absolventov vzdelávania (meno a priezvisko, názov vzdelávania, rozsah vzdelávania, projekt, prijímateľ; miesto konania vzdelávania, adresa školy absolventa; počet hodín vzdelávania, ktorých sa absolvent zúčastnil);
* prezenčné listiny účastníkov vzdelávania v prípade neakreditovaného vzdelávania.

Súčasťou overovania žiadosti o platbu budú aj nasledovné skutočnosti:

* overovanie duplicít účasti frekventantov na tom istom vzdelávaní – overovanie duplicít bude prebiehať prostredníctvom databázy absolventov vzdelávania, ktorá bude obsahovať všetky projekty, v ktorých sa realizovalo vzdelávanie; databáza vzdelávania bude vytvorená na základe údajov uvedených v zozname absolventov, ktorý predkladá prijímateľ ako doklad/podmienku pre preplatenie jednotkovej ceny;
* overenie, či frekventant absolvoval 80% prezenčného vzdelávania – na základe údajov uvedených v zozname absolventov.

1. **Overovanie počas kontroly na mieste**

Prijímateľ je povinný predložiť na SO min. 7 dní pred začatím vzdelávania informáciu o konaní vzdelávania (miesto, čas konania vzdelávania, názov vzdelávania).

kontroly na mieste sa budú vykonávať za účelom uistenia sa, že školenia sa vykonávajú v deklarovanom rozsahu. Kontrola na mieste sa bude vykonávať primárne ako neohlásená kontrola na mieste. Predmetom kontroly bude overenie konania aktivity, overenie počtu osôb, prípadne rozhovor s účastníkmi za účelom overenia si konania aktivity, prípadne spokojnosti s realizovaným školením. V prípade akreditovaných vzdelávacích programov budú predmetom overovania aj prezenčné listiny účastníkov vzdelávania.

V prípade národných projektov sa bude vykonávať min. 1 kontrola ročne. Vyšší počet kontrol na mieste sa uskutoční v prípade vyhodnotenia projektu ako rizikový (napr. na základe medializovaných káuz, podaných podnetov na SO). Kontroly na mieste budú vykonávané v súlade s harmonogramom kontrol na mieste na príslušný kalendárny rok, ktorý bude vychádzať z analýzy rizík.

Predmetom kontroly bude overenie, či realizácia vzdelávania prebehla v súlade s projektom (t.j. akreditovaným vzdelávacím programom resp. popisom) a či frekventanti získali certifikát/osvedčenie v súlade s podmienkami programu.

1. uvedené znamená, že jednotková cena nepokrýva všetky výdavky spojené so vzdelávaním PZ a OZ a bude kombinovaná s reálnymi výdavkami - ide o výdavky na nájom priestorov a ubytovanie lektorov a frekventantov. [↑](#footnote-ref-1)